החממה

העונה הראשונה

פרקים 1–50 (50 פרקים);
אל בית-הספר למנהיגים - "החממה", בניהולו של לוּאִיס קליין ובנו רובי קליין, מצטרפים האחים אלפי ואלה-לי רשף, ילדיה של גורי רשף ונעמי רשף; האסטרונאוטית הישראלית הראשונה, שנהרגה בתאונת חלל. בחממה ישנם שני מועדונים; העורבים והנשרים. מועדון העורבים מתעסק בלימודים, בהשכלה ובמוזיקה. הנשרים מתעסקים בספורט כאשר מרכז העניין במועדון הנשרים הוא נבחרת הכדורסל בה הבנים משחקים כדורסל והבנות מעודדות. בהמשך העונה מתגלה שמאחורי החזות הפסטורלית של בית-הספר, מסתתרת מזימה נוראית, ששני האחראים לה הם ג׳ודי גורן, אמו של דניאל, קפטן מועדון הנשרים, וזאב נאמן שלמעשה עובדים בשביל אדם מסתורי הנקרא "הלקוח". תלמידי "החממה" מרגישים שבבית ספרם מתרחשים דברים מוזרים ומחליטים לחקור זאת בשיתוף פעולה. יחד, תוך הקמת חבורת "גלאפגוס" הם הצליחו לסכל את מזימתם של זאב וג'ודי ובמקביל חוו אהבות חדשות ומשברים אישיים. בסוף העונה מתגלה כי נעמי רשף חיה, ומי שהציל אותה היה מרכוס שעבד עם זאב וג'ודי כדי להציל את נעמי ובסוף הקריב את עצמו כדי שזאב וג'ודי יכשלו במזימתם. אחרי שמרכוס מת זאב וג׳ודי סוחטים את נעמי לעזור להם. בסוף העונה זאב מכניס פצצה לחממה ובורח מן המקום, אבל דניאל ויפתח, קפטן מועדון העורבים, מצליחים להשמיד את הפצצה בבריכה במערה הסמוכה לבית הספר, היכן שנעמי הייתה בתרדמת. לבסוף ג׳ודי נשלחה לכלא למאסר עולם וגם אריק, ששיתף פעולה עם זאב וג׳ודי נשלח לכלא. רובי קליין נכנס לכלא על גניבת הלווין של סוכנות החלל הישראלית, והעוזרת של ה״לקוח״, ניקול, יורה בזאב והורגת אותו. משפחת רשף חוזרת הביתה ובסוף העונה אלה-לי מחכה לחבר החדש שלה.

העונה השנייה

פרקים 51–100 (50 פרקים);
לאחר שסיכלו את מזימתם של זאב וג'ודי, תלמידי "החממה" חזרו לשגרה. ספי שחל מונה לראש הממשלה במקומו של מורדי. ספי, שסולק מ"החממה" בילדותו, מנסה להדיח את לואיס מניהול בית-הספר, לבסוף בעקבות חקירה משטרתית ספי מצליח להעיף את לואיס בעקבות אתגר שבו נפצעו כמה תלמידים, ביניהם סופי שהודתה בחקירה נגד לואיס, ובמקומו מתמנה נעמי רשף שעברה לגור בביתו של לואיס, בעקבות זה אלה-לי שומעת צפצופים שבאים מהחדר של רובי. אלה-לי נזכרה שהיא שמעה את אותו הצפצוף במערה ורצתה לחזור לשם. היא ידעה שטביעות האצבע של ג'ודי יכולות לפתוח את המערה, היא גם ידעה שבלוקר של יפתח יש את טביעות האצבע ולקחה אותם משם בלי שישימו לב. יפתח רואה שהטביעות אצבע לא בלוקר שלו ומבין שאלה לי לקחה אותם וכך הם שיתפו פעולה. נטלי (הבת של לואיס) עוזרת להם וכך גם דניאל. הם מצאו חדר סודי בחדר של רובי שהחדר הוא גם חדר בקרה שפותח את המערה. הם תיכננו שדניאל ויפתח יכנסו למערה בזמן שנטלי ואלה- לי יפתחו אותה דרך החדר בקרה.בעקבות התפתחויות לא צפויות אלה - לי נכנסה עם יפתח במקום דניאל. "הלקוח" מתכנן מזימה חדשה הקשורה למגנטיט - להפיץ וירוס (שנוצר בעת חימום המגנטיט שאיתו ניסו זאב וג'ודי ליצור רעידת אדמה בעונה הראשונה). מה שאלה לי ויפתח לא יודעים זה שהמגנטיט נמצאת בתוך המערה וכך יצא ששניהם משותקים בגלל הווירוס. במקביל- בכנס שלום שבו נמצאים כל מנהיגי העולם וכתוצאה מכך - להרוויח הון רב. תלמידי "החממה" חשו בדבר וניסו לסכל את מזימתו החדשה של "הלקוח". במקביל לסיכול המזימה, תלמידי "החממה" חוו משברים חדשים ואהבות חדשות שהשפיעו עליהם גם בתקופה זו. בסוף העונה הצליחו להכשיל את מזימתו של הלקוח, שמתגלה כפיצול אישיות של רובי ובורח למקום לא נודע, והחיים ב"חממה" שבים לשגרה.

העונה השלישית

פרקים 101–175 (75 פרקים), מחולקת לשני חלקים, שמוצגים בולט יותר מבעונות הקודמות;
העונה השלישית נפתחת בגילוי של פצצה חדשה ששמה "איקארוס" עליה שומר המדען שיצר אותה, דוקטור ראלף אייזנברג. עלילת החלק הראשון של העונה סובבת סביב היחסים בין ישראל לנוביה, מדינת ערב במלכותה של באסם אל-שריף, שנרצח על ידי אחיו, ראפיק, שלאחר מכן הופך את נוביה לדיקטטורה ומאיים להפעיל את פצצת האיקארוס שקיבל מאייזנברג, בשטח ישראל. בסוף חלק זה של העונה, אלה-לי, דניאל, אביו האבוד נפתלי ועומאר אל-שריף, מנצחים את ראפיק ועומאר מוכתר למלך במקומו, ומתגלה שאייזנברג מופעל על ידי רובי, וכי ישנן עוד 40 פצצות איקארוס. באותו זמן, נחשף קיומו של פרויקט סוכנות החלל, אליו יפתח מתקבל, אך עוזב במהלך העונה מכיוון שנפרד מאלה-לי ואלה-לי נשארה בפרויקט.
בחצי השני של העונה השלישית, אייזנברג מורעל ו-16 פצצות האיקארוס הסודיות נגנבות. נראה כי רובי אחראי לכל זה, אך המפעיל של אייזנברג מתגלה כזאב, שניצל ממוות בסוף העונה הראשונה ולקח את זהותו של רובי. במהלך העונה, זאב מטמין פצצת איקארוס במטוס בו טסים ספי שחל ועומאר אל-שריף כדי לחולל מלחמת עולם שלישית, אך נכשל. זאב נעצר, אך השתחרר וטס לשווייץ בתמורה לכל פצצות האיקארוס שגנב. בהמשך, מתברר כי זאב נסע לשווייץ בשביל לעבור ניתוח פלסטי שיגרום לו להיראות כמו ספי, חזר לארץ, התחלף איתו וכלא אותו במרתף. זאב, המחופש לספי, מחליט כי אלה-לי צריכה לעלות על מעבורת "נעמי רשף" למרות שפרשה מפרויקט סוכנות החלל, ולנאום נאום היסטורי, אך מזימתו היא לפוצץ את המעבורת בשמיים באמצעות פצצות איקארוס כדי להאשים את עומאר ולייצר סכסוך בין ישראל לנוביה. לבסוף, חבורת "גלאפגוס" עולים על מזימה זו ועושים הכל כדי לבטל אותה. ספי משתחרר, וזאב נהרג על ידי דניאל. אלה-לי עולה על המעבורת כדי לשגר אותה כדי שפצצות האיקארוס שבה לא יפוצצו את כל האזור ומצליחה להינצל בכך שהיא יוצאת מהמעבורת שנייה לפני שהיא טסה. בסצנת הסיום, מועדון העורבים והנשרים מגיעים לטקס הסיום, ומסיימים את השנה האחרונה שלהם בחממה.

המופע הראשון

בעקבות הסדרה הופק מופע שירים וריקודים המציגים כוכבי הסדרה המופע נקרא "החממה Live".
המופע הראשון עלה ב-7 באפריל 2014 בהיכל נוקיה במהלך חופשת הפסח.
המופע הוצג בהשתתפות רוב השחקנים הראשיים בסדרה: גאיה שליטא-כץ, לי בירן, דר זוזובסקי, דניאל ליטמן, ג'וי ריגר, שיר מורנו, תמיר גינזבורג וסמדר חייט.
המופע כלל עיבודים חדשים לשירים מהסדרה, במהלכו הוצגו קטעים מהסדרה, קליפים וסיפורים של הדמויות ובסוף המופע הוקרן הפרק האחרון של העונה השנייה.

המופע השני

המופע השני עלה ב-24 ביולי 2014 בהיכל התרבות בפתח תקווה במהלך החופש הגדול ובמהלך מבצע צוק איתן.
במופע השתתפו רוב השחקנים הראשיים בסדרה: גאיה שליטא-כץ, לי בירן, דר זוזובסקי, דניאל ליטמן, שיר מורנו ותמיר גינזבורג.

המופע השלישי

בעקבות ההחלטה לסיום הסדרה, עלה מופע פרידה מהסדרה בכיכובם של גאיה שליטא כץ, שיר מורנו, דניאל ליטמן ותמיר גינזבורג.
המופע, שנקרא "החממה על הבמה" התקיים בחמישה היכלי תרבות, לעומת המופעים הקודמים, שהתקיימו במקום אחד בלבד.

הסרט

בתחילת פברואר 2016 הוחלט לקיים סרט של החממה בyes planet, ב-DVD ובערוץ Nickelodeon, הסרט היה איגוד של כל חמשת הפרקים האחרונים של הסדרה. הסרטים שודרו בכל בתי הקולנוע של yes planet, בסוף השבוע שלפני שידורם של חמשת הפרקים האחרונים בערוץ. רק לקוחות yes יכלו להיכנס לאתר האינטרנט ולקבל את הכרטיסים בחינם לסרט הגדול של החממה.